সুজন কৈরী: কারাগারে মাদকের বিরুদ্ধে ‘জিরো টলারেন্স’ নীতি অবলম্বন করছে কারা অধিদপ্তর। দেশের সকল কারাগারের যে কোনো পর্যায়ের কর্মকর্তা কর্মচারী ও বন্দীর বিরুদ্ধে মাদক বিক্রি, সেবন বা পরিবহনের অভিযোগ পাওয়ার সঙ্গে সঙ্গেই সংশ্লিষ্ট ব্যক্তির বিরুদ্ধে কারাবিধি অনুযায়ী ব্যবস্থা নেয়া হচ্ছে। আগে থেকেই মাদকের বিরুদ্ধে জিরো টলারেন্স নীতিতে অবলম্বন করছে কারা কর্তৃপক্ষ। তবে সম্প্রতি চট্টগ্রাম কারাগারের জেলার সোহেল রানা মাদক ও টাকাসহ গ্রেফতার হওয়ার পর আবারো কারা অধিদপ্তর সকল কারাগারের জেল সুপার ও জেলারদের বিষয়টির প্রতি সর্বোচ্চ নজরদারীর নির্দেশ দিয়েছে।